NaiveNeuron/SloPal huggingface dataset:
P. Muránsky, poslanec: (2002-08-20):
Dovolím si prečítať ako príklad jednu informatívnu správu východoslovenského Krajského výboru strany, je tu napísané tajné. Je to z roku 1987 a je to informatívna správa o plánovaných opatreniach štátnych orgánov v súvislosti s konaním cirkevných slávností v roku 1987. Nebudem čítať všetko, ale vypichnem niektoré vety z tejto správy. „Mariánske pútnické slávnosti katolíckych cirkví, ktoré sa tohto roku v kraji uskutočnia, sú katolíckymi cirkvami zneužívané na prezentáciu sily a masovosti katolíckeho hnutia na Slovensku. Preto v snahe predísť aktivizačným snahám cirkvi s cieľom eliminovať ich prijímame na úrovni Východoslovenského krajského národného výboru a ONV tieto opatrenia:. Po prvé, predseda východoslovenského KNV na svojej úrovni za účasti predsedov ONV prerokuje politicko-organizačné opatrenia na eliminovanie aktivity veriacich na pútiach v cirkevných slávnostiach v tomto roku. Po druhé, sú to niektorí predsedovia ONV niektorých okresov, uskutočnia aktívy funkcionárov, spoločenských organizácií s cieľom paralyzovať snahy duchovných a laického apoštolátu na organizovanie účasti obyvateľstva najmä mládežníckych procesií na levočskú púť a tak ďalej. Podobne v spolupráci s OO ZNB určia spôsoby parkovania osobných áut, autobusov a zabezpečia ich evidenciu. Pri organizovaní pútnických slávností sa prejavuje zvýšená aktivita laického apoštolátu, ktorá pôsobí podľa pokynov vatikánskej kúrie. Pre elimináciu účasti veriacich a aktivity cirkví na levočskej púti navrhujeme tieto opatrenia: Predseda VS KNV na svojej úrovni uskutoční pohovor, pohovor s kapitulárnym vikárom Štefanom Garajom s cieľom upozorniť menovaného na jeho nežiaduce aktivity pred levočskou púťou, počas nej a na záver hlavnej omše pri rozlúčke s pútnikmi.“ A tak ďalej a tak ďalej. Opakujem, ide o informáciu o opatreniach štátnych orgánov v súvislosti s konaním púte v Levoči v dňoch 4. až 5. júla 1987, predkladá súdruh Rudolf Schuster. Ďakujem za pozornosť.
Susko, Boris, poslanec NR SR (2014-11-08):
Ďakujem pekne za slovo, pani predsedajúca. Pán poslanec, vo vašom príspevku ste veľmi často pracovali s fikciami, veľakrát ste použili, ak sa potvrdí, ak bude, ak bolo. Na druhej strane ste sám povedali, že bola vyvodená politická zodpovednosť napriek tomu, že doposiaľ sa nepotvrdili tie tvrdenia, ktoré vy v takejto fikcii prezentujete. Hovoríte tu a uvádzali ste veľa čísiel, čo stálo ktoré zariadenie, ale nikto ešte nepovedal, čo sú to za čísla. Sú to čísla bez DPH, cena s DPH? Sú tam prepočty v Českej republike, zase iná DPH, na zdravotnícke zariadenia môže byť zase iná DPH. Ďalej môžu byť tie zariadenia, tie kúpne ceny, ktoré sú v tých zmluvách, súčasťou lízingu, kde zase tá cena už hovorí o niečom inom. A tak ďalej, čiže narábame tu s nejakými číslami, ktoré nikto nevie, že čo tie čísla v konečnom dôsledku predstavujú. No a pokiaľ ide o to, čo ste hovorili, že nevieme, za čo nakupujú jednotlivé štátne orgány, no keby ste boli dobre počúvali podpredsedu vlády, ministra vnútra Roberta Kaliňáka včera, on to tu dosť dlho zdôvodňoval, aké všetky protikorupčné opatrenia vláda prijala a medzi jedným z nich bolo aj zavedenie elektronického trhoviska v rámci verejného obstarávania, kde budú jasné jednotkové ceny, z ktorých sa potom budú skladať jednotlivé ponuky, ktoré budú jednotliví súťažitelia dávať. Takže toľko z mojej strany. Ďakujem pekne za pozornosť.
Lipšic, Daniel, poslanec NR SR (2014-07-01):
Ja len otázka, pán predsedajúci. V piatok pred skončením rokovania sme preskočili nejaké body, pretože tu neboli prítomní poslanci, ktorí ich mali predniesť, teda navrhovatelia. Úzus bol vždy – podľa mňa férový voči každému –, pokiaľ tu nebol navrhovateľ prítomný, išlo to na koniec programu. Dnes som si prečítal, že body 58, 59 sú hneď po termínovaných bodoch programu napriek tomu, že navrhovatelia tu neboli v piatok poobede – čo je ich právo, proste mali asi iné nejaké vážne povinnosti –, ale dohoda vždy bola, že to ide na koniec programu. Tak moja otázka znie: Prečo teraz sa urobila výnimka a tie body sú zaradené po termínovaných bodoch dnes?
Bugár, Béla, podpredseda NR SR (2011-02-09):
Pán poslanec Galbavý.
Ďuriš Nicholsonová, Lucia, podpredsedníčka NR SR (2018-03-26):
Ďakujeme pekne, pán poslanec. Ako ďalší v rozprave vystúpi pán poslanec Krajniak, nevidím ho v rokovacej sále, stráca poradie. Pani poslankyňa Dubačová. Pardon, pán poslanec Osuský, pardon. Pán poslanec Osuský je tu, nech sa páči, máte slovo.
Šimečka, Michal, podpredseda NR SR (2024-01-16):
Ďakujem. Ďalší písomne prihlásený je pán poslanec Dubéci, ktorý však nie je v sále, a preto prepadáva poradím. A preto teraz ďalšia písomne prihlásená pani poslankyňa Turčanová môže vystúpiť. Pani poslankyňa, máte slovo.
Paška, Pavol, predseda NR SR (2014-11-08):
Ďakujem pekne, pán poslanec. Boli ste ostatný prihlásený ústne. Ešte faktické poznámky na vaše vystúpenie. Štyria páni poslanci. Končím možnosť sa prihlásiť. Pán poslanec Brixi.
Hrnčiar, Andrej, podpredseda NR SR (2019-01-30):
Nech sa páči, pán poslanec Pamula. Zapnite vo faktickej pána poslanca ako navrhovateľa. Nemá, no.
Suja, Miroslav, poslanec NR SR (2022-05-04):
Ďakujem za slovo pán predsedajúci. Ďakujem kolegovi Edovi Kočišovi za jeho vystúpenie, áno, ja si myslím, že ten zákon je dobrý a ak vadí niekomu kontrola, že tam nie je, tak nikomu nebráni, aby v druhom čítaní dal nejaký pozmeňujúci návrh, kde by špecifikoval túto kontrolu. V SaS-ke ste samí odborníci, pani Cigániková, tak sa vyjadrujete, tak ja si myslím, že pre vašu stranu nie je problém tam dať nejaký bod, ktorý by predstavoval ako kto má kontrolovať. 	Ďakujem.
P. Paška, predseda NR SR: (2007-03-27):
Konštatujem, že Národná rada zvolila Augustína Arnolda, Mariána Gibu, Jána Hijja, Jozefa Holjenčíka, Stanislava Reguliho a Ivana Chabanu za kandidátov Národnej rady na vymenovanie za člena Rady pre reguláciu. A teraz, dámy a páni, budeme pokračovať v rokovaní 8. schôdze, a to pokračovaním rozpravy k materiálu Zameranie zahraničnej politiky Slovenskej republiky na rok 2007 , čo je tlač 203. Pán poslanec, ešte raz, tento raz už dúfam, vám nebudem musieť zobrať slovo. Máte slovo, nech sa páči, pán poslanec Berényi.
Paška, Pavol, predseda NR SR (2013-12-16):
Vyhlasujem rozpravu za skončenú. Nech sa páči, pani predsedníčka, odpovedajte.
Fecko, Martin, poslanec NR SR (2017-10-12):
Ďakujem pekne. Ďakujem pekne, pán kolega, za faktickú pripomienku aj kolegom, že dali mu možnosť. No áno, bude to ošetrené tak, jako to máte ošetrené cez pána Podmanického pri šelmách veľkých, pri triedach cicavce. To znamená, pokiaľ on na to zabudol, tak musíme to doplniť spoločne, ale ja hovorím, pokiaľ chcem vstúpiť niekde, v prvom rade tam vstúpi veterina, ktorá určí, či vôbec má priestory nejaké. Musí tam ísť, lebo keď nemáš ani priestory, nemáš nič, to je ťažko z tohto. A potom obec, keď vidí, že dochádza k ohrozeniu, tá môže požiadať o vstup. Normálne policajt, ideme a vstúpime. Ja takisto ako pracovník pozemkového úradu mám vstup, možnosť vstúpiť na územie, kde je nejaký problém, aj s políciou, keď treba, a môžem jako štátny zamestnanec. A nikto ma stamaď nemôže vyhodiť. Viete ako. Len musím mať ten podnet, že niečo sa tam také deje. Takže ja myslím, že toto sa dá v pohode ošetriť, a myslím si, že keď dodneska je to nejakým spôsobom, lebo tiež, no tá trieda cicavcov je už v hre. To už platí päť rokov. A ja by som bol teda rád pána Podmanického, že ako je to v reálnom živote, nech my vysvetlí. Ako čo prinieslo. Ja neviem, ja neviem momentálne, mne chýba, tie ďalšie triedy. No a čo sa týka tých bojových plemien, samozrejme, áno, jak som povedal, stále je dôležité výchova. Výchova toho psa, ktorého máš, a človek musí byť zodpovedný a, samozrejme, veď predsa aj obyčajný komár je nebezpečný, hej, keď na to príde, alebo mucha je nebezpečná, keď tiež niečo ti spôsobí. Ale hovorím, že o psoch nebudem, lebo tu sú exotické nebezpečné. O psoch chcem na budúce možno rozpravu a potom si povedzme, či je možnosť aj tie bojové, alebo nebojové, to je jedno. Ale musíme zabezpečiť ochranu, nič iné, nič viacej, nič menej. Takže toľko, pán kolega, na vysvetlenie, keď stačí. Ďakujem pekne.
Laurenčík, Milan, podpredseda NR SR (2022-05-03):
V zmysle § 27 ods. 8 zákona o rokovacom poriadku požiadal o možnosť vystúpiť v rozprave pán spravodajca. Nech sa páči.
Sulík, Richard, predseda NR SR (2011-09-14):
Pán poslanec Pelegrini.
P. Hrušovský, podpredseda NR SR: (2002-05-31):
J. Prokeš, poslanec: ... že vláda aj tento parlament sa ponáhľa s prijatím dôležitých zákonov. Nuž nečudujem sa, že máme 200 bodov, keď máme takéto návrhy zákonov pred sebou. A treba otvorene povedať, že ak štát do niekoho investuje niečo, aspoň to málo dostane nazad pri vyviazaní zo štátneho zväzku. Ďakujem.
Laurenčík, Milan, podpredseda NR SR (2021-07-23):
V zmysle § 27 ods. 8 zákona o rokovacom poriadku o možnosť vystúpiť v rozprave požiadala pani spravodajkyňa. Nech sa páči.
Kovačócy, Marián, poslanec NR SR (2015-05-14):
Ďakujem. Pán predseda, dajte hlasovať o zákone ako o celku s odporúčaním gestorského výboru zákon schváliť.
Figeľ, Ján, podpredseda NR SR (2015-06-19):
Nech sa páči, Mikuláš Huba.
Bugár, Béla, podpredseda NR SR (2018-06-19):
Nech sa páči, prezentujme sa a hlasujeme. (Hlasovanie.) Prítomných 140 poslancov, za 114, proti 1, zdržalo sa 23 poslancov, 2 nehlasovali. Konštatujem, že návrh sme schválili. Teraz prosím pani poslankyňu Pfundtner, aby ako spravodajkyňa uviedla hlasovanie v prvom čítaní o návrhu poslancov Jakaba, Bastrnáka a Vörösa na vydanie zákona, ktorým sa mení a dopĺňa zákon č. 513/2009 Z. z. o dráhach (tlač 1023). (Hlasovanie o návrhu poslancov Národnej rady Slovenskej republiky Eleméra Jakaba, Tibora Bastrnáka a Pétera Vörösa na vydanie zákona, ktorým sa dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov , tlač 1023.)
Figeľ, Ján, podpredseda NR SR (2013-11-27):
Treba byť trpezlivý. Trpezlivosť ruže prináša. Nech sa páči, ďalším vystupujúcim v rozprave je pán poslanec Jozef Mihál. Jozef.
Laššáková, Jana, poslankyňa NR SR (2011-06-01):
S odporúčaním gestorského výboru schváliť.
Laurenčík, Milan, podpredseda NR SR (2021-09-17):
V zmysle § 27 ods. 8 zákona o rokovacom poriadku o možnosť vystúpiť v rozprave požiadala pani spravodajkyňa. Nech sa páči.
Bugár, Béla, podpredseda NR SR (2016-12-01):
Vyhlasujem rozpravu, teda prerušujem rokovanie o tomto bode programu, za skončenú. A budeme pokračovať prvým čítaním o návrhu skupiny... (Reakcie z pléna.) Páni poslanci. ... návrhu skupiny poslancov na vydanie zákona, ktorým sa mení a dopĺňa zákon č. 455/1991 Zb. o živnostenskom podnikaní (tlač 316). Dávam slovo navrhovateľovi pánovi poslancovi Ondrejovi Dostálovi, aby za skupinu poslancov návrh uviedol, nech sa páči. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 316.]
Blanár, Juraj, podpredseda NR SR (2022-12-06):
Pán poslanec Dostál s faktickou poznámkou.
Figeľ, Ján, podpredseda NR SR (2013-10-29):
Ďakujem pekne, pani podpredsedníčka. Neodzneli nijaké formálne návrhy, aj keď sa obávam, že väčšina tejto snemovne to má rozmyslené, ale chcem povedať, že, bez irónie, ako Benjamin Franklin, že dane a smrť ako istoty v živote potvrdzujete, ak takáto novela nemá šancu práve preto, lebo smrť nie je v našich rukách, ale dane, dane sú, a keď niekto tu hovoril, že 88 % ľudí sa nedotkne táto politika istôt, keď v programovom vyhlásení vlády istôt je rodinná politika tak silne, explicitne citovaná, že človek by zatlieskal, tak daňová novela z minulého roku poškodila rodinám na Slovensku veľmi čitateľne, merateľne a účinne, silne: jeden mesačný príjem v priemerných kategóriách. To hovorím preto, aby som apeloval na všetkých a hlavne väčšinu tohto parlamentu, aby uvedenú novelu v hlasovaní dnes o jedenástej podporili. Ďakujem pekne.
Štarchoň, Peter, poslanec NR SR (2016-06-16):
Poprosím naspäť čas. (Reakcie z pléna.) Ďakujem. (Reakcie z pléna.)
Žiga, Peter, podpredseda NR SR (2023-11-22):
Pán poslanec Šipoš.
Glváč, Martin, podpredseda NR SR (2016-06-14):
Prosím, prezentujme sa a hlasujme. (Hlasovanie.) Prítomných 137 poslancov, za 77, proti 28, zdržalo sa 32. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Panie poslankyne, páni poslanci, budeme hlasovať ešte o jednom návrhu, pretože členovia poslaneckého klubu za hnutie SME RODINA podali návrh na zmeny v zložení výborov Národnej rady Slovenskej republiky. Návrh máte rozdaný ako tlač 154. Poslanci a členovia tohto klubu navrhujú, odvolať poslankyňu Martinu Šimkovičovú z výboru pre európske záležitosti a zvoliť za člena tohto výboru poslanca Ľudovíta Gogu a odvolať poslanca Rastislava Holúbeka z Osobitného kontrolného výboru na kontrolu činnosti Vojenského spravodajstva a zvoliť za členku tohto výboru poslankyňu Petru Krištúfkovú. Len pre úplnosť dodávam, že poslankyňa Šimkovičová zostáva členkou výboru pre ľudské práva a národnostné menšiny a poslanec Holúbek zostáva členom výboru pre hospodárske záležitosti. Chce sa niekto z poslancov vyjadriť k tomuto návrhu? Nech sa páči, pán poslanec Beblavý. Uzatváram možnosť prihlásiť sa do rozpravy. (Hlasovanie o návrhu na zmeny v zložení výborov Národnej rady Slovenskej republiky , tlač 154.)
Viskupič, Jozef, poslanec NR SR (2013-09-18):
Ďakujem. Milá Helenka, vieš, čo je, vieš, čo je najväčšou hanbou? Že je 23.49, je tu, tak ako hovorí Richard, dvaja poslanci SMER-u, sme tu my Obyčajní a sú tu zástupcovia SaS. Tu by mal sedieť zodpovedný človek a nemal by tu mať svoju karikatúru a mal by tu sedieť a počúvať prejavy, výzvy občanov, ale aj poslancov a mal by sa im zodpovedať. Prejav, ktorý je adresovaný presne do srdca toho, možno viacej z emócií, ale to je pri ženách prirodzené, spletený bič obžaloby toho, akým spôsobom nakladajú so správou vecí verejných naši mocní. A tá arogancia až donebavolajúca, že my ani si neprídeme vypočuť zástupcov ľudí a ukazujeme im v podstate iba vztýčený prostredník, že nie je vôbec podstatné, čo sa ich chceme pýtať. Skonštatovala si zopár faktov a skutočne si myslím, že radikalizácia prostredia či už verejného, radikalizácia parlamentu je len a len chybou a vinou súčasnej vládnej moci. Myslím si, že by tu naozaj mali sedieť a nepohŕdať orgánmi a parlamentarizmom, za ktoré oni nebojovali. Tu sú iní ľudia, na ktorých chrbtoch sa zviezli a, tak ako hovoril Richard, 20 rokov otravujú verejný priestor. Ďakujem.
Bugár, Béla, podpredseda NR SR (2019-05-22):
Taký, na ktorý, ja si myslím, že pri vás každý má právo.
Kotleba, Marian, poslanec NR SR (2020-04-24):
Ďakujem za slovo. Rasťo, ja si myslím, že za tvoj prejav, za tvoju reč by sa nemusel hanbiť ani samotný Ľudovít Velislav Štúr, lebo naozaj si to povedal s maximálnym záujmom a láskou k slovenskému národu a Slovenskej republike a to sa tu dnes naozaj nevidí a hlavne teda v radoch koalície. Ale v jednej veci by som ťa chcel asi upresniť. Ty si spomenul, že spomínajú sa alebo spomína sa v texte programového vyhlásenie vlády aj nejaký výraz, že nové menšiny a že sú to asi imigranti. No ja si myslím, že to nie sú imigranti, ja si myslím, že pod výrazom nové menšiny, tí, ktorí to tam napísali do toho programového vyhlásenia vlády, mysleli práve tie rôzne LGBTCDRW skupiny, ktoré, ktorým chcú postupne priznať štatút akejsi menšiny a začať ich jednoducho pretláčať vo všetkých sférach spoločnosti. Takže toto je taký môj postreh, ale inak veľmi dobre, ďakujem a dúfam, že čo najviac ľudí si tvoju reč vypočuje.
Gažovičová, Tina, poslankyňa NR SR (2023-12-14):
Ďakujem pekne. Je pomerne náročné takto asi po dvoj- či trojhodinovej pauze, kedy sme mali úplne iný program, sa vrátiť, ale ďakujem teda kolegyni Natálii za jej príspevok. Myslím si, že otvorila viaceré dôležité témy, a veď dostaneme sa aj k športu konkrétne, keď v tom ďalšom kole, keď sa dostaneme ku kompetenčnému zákonu, ale myslím, že ako tu už opakovane odznelo, že naozaj je škoda, že pri tomto zákone, ktorý sa týka štátneho rozpočtu, ktorý hovorí o konsolidácii, takže na jednej strane sa dáva na veci, ktoré naozaj sú neekonomicky neekologické. Už tu opakovane bolo aj o neadresnej, neadresných príspe... neadresných príspevkoch k energiám a nemyslí sa na také dôležité témy, ako je naozaj tie služby pre deti a pre rodiny. Ďakujem pekne.
Beluský, Martin, poslanec NR SR (2021-02-03):
Ďakujem za slovo, pán podpredseda. Pani poslankyňa, využili ste možnosť, aby ste teda pri tomto bode trošku pochválili prácu vašich ministrov vašej strany vo vláde. Samozrejme, máte na to právo. Mohli by sme sa baviť o tých jednotlivých bodoch, ktoré ste spomínali, lebo sú diskutabilné, ale myslím si, že to nie je predmetom tohto predloženého návrhu, ale ja sa vás chcem spýtať iba jednu otázku, lebo som si prebehol programové vyhlásenie vlády, teda dokument, za ktorý ste hlasovali aj vy osobne. Na strane 5 sú napísané také vety, že: „Súčasťou dobre spravovaného a transparentného štátu je riadenie štátnych podnikov a transparentný výber zástupcov v nich. Nekvalifikované rozhodnutia niektorých zástupcov štátu v týchto spoločnostiach spôsobili štátu vysoké finančné straty. Vláda Slovenskej republiky zavedie transparentný výberový proces tak, aby boli do funkcií“ štátov... „zástupcov štátu vyberaní ľudia napĺňajúci tie najlepšie odborné a osobnostné predpoklady. Vláda Slovenskej republiky zavedie do výberového procesu prvky verejnej kontroly, zverejnenie výzvy na prihlásenie sa do výberu, prihlášky a dokladov kandidáta a verejné vypočutie prihlásených kandidátov a zverejnenie konečného návrhu na voľbu.“ Tak sa vás chcem spýtať, pani poslankyňa, a čo hovoríte na nominácie Strany a Solidarita, ktorí nominovali niekoľkokrát do rôznych funkcií rôznych okresných šéfov vašej strany a podobne. Ďakujem pekne.
P. Hrušovský, predseda NR SR: (2003-07-10):
Teraz bude nasledovať tajná voľba predsedu Úradu pre štátnu pomoc. Chcem pripomenúť, že svoju voľbu vyjadríte tak, že na hlasovacom lístku pri mene a priezvisku kandidáta zakrúžkujete alternatívu „za“, „proti“ alebo „zdržiavam sa“. Panie poslankyne, páni poslanci, upravovať iným spôsobom hlasovací lístok znamená zneplatniť tento hlasovací lístok, preto venujte pozornosť úprave hlasovacieho lístka. Hlasujeme. (Akt tajnej voľby.)
Šeliga, Juraj, podpredseda NR SR (2021-02-24):
Ďakujem. Pani ministerka, chcete na to reagovať? Poprosím vás dve minúty a už na dnes to ukončíme. Nech sa páči, pani ministerka.
Pčolinský, Peter, podpredseda NR SR (2023-01-24):
Ešte poprosím Humenčanov, aby nerušili rokovanie. Nech sa páči.
Goga, Pavol, poslanec NR SR (2012-04-04):
Ďakujem za slovo. Vážený pán predseda Národnej rady, kolegyne, kolegovia, dovoľte, aby som vám prečítal zápisnicu o výsledku tajného hlasovania o návrhu na voľbu podpredsedov Národnej rady Slovenskej republiky, ktoré sa konalo 4. apríla 2012. Na tajné hlasovanie o návrhu na voľbu podpredsedov Národnej rady Slovenskej republiky bolo vydaných a poslanci si osobne prevzali 147 hlasovacích lístkov, teda na voľbe bolo prítomných 147 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu podpredsedov Národnej rady Slovenskej republiky 147 poslancov odovzdalo hlasovacie lístky. Zo 147 odovzdaných hlasovacích lístkov boli 3 neplatné. Zo 144 platných hlasovacích lístkov overovatelia zistili, že - za Jána Figeľa hlasovalo za 114 poslancov, proti 11 poslancov, zdržalo sa 19 poslancov, - za Eriku Jurinovú hlasovalo za 106 poslancov (potlesk), proti 15 poslancov, zdržalo sa 23 poslancov, - za Janu Laššákovú hlasovalo za 135 poslancov, proti 4 poslanci, zdržali sa 5 poslanci (potlesk), - za Renátu Zmajkovičovú hlasovalo za 121 poslancov, proti 13 poslancov, zdržalo sa 10 poslancov (potlesk). Gratulujem. Podľa čl. 90 ods. 1 Ústavy Slovenskej republiky a § 15 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie podpredsedov Národnej rady Slovenskej republiky je potrebný súhlas nadpolovičnej väčšiny hlasov všetkých poslancov. Overovatelia konštatujú, že v tajnom hlasovaní boli za podpredsedov Národnej rady Slovenskej republiky zvolení Ján Figeľ, Erika Jurinovú, Jana Laššáková a Renáta Zmajkovičová. Ďakujem, pán predseda, skončil som. (Potlesk.)
P. Hrušovský, podpredseda NR SR: (2001-10-02):
(Hlasovanie.) Prítomných je 111 poslancov, za 33, proti 57, zdržalo sa 19, nehlasovali 2. Návrh sme neprijali. R. Vavrík, poslanec: O bode 3 nie potrebné dať hlasovať. Bolo to vyriešené v spoločnej správe v bode 16.
Chaban, Ivan, poslanec NR SR (2011-07-06):
Ďakuje pekne, pán predseda. Kolega Lazár, ja budem polemizovať s vašimi dvomi výrokmi. Prvý je štyristo zásadných pripomienok a druhý je pohľad pacienta. Štyristo zásadných pripomienok je málo podľa mňa, pretože dvadsať rokov, keď sa nič neudeje v systéme, tak štyristo pripomienok, ktoré mnohokrát sa opakujú, pretože som ich tiež dostával, nie sú pre mňa tak zásadné. A tie najzásadnejšie boli zapracované. Ale viac chcem hovoriť to, čo ste opakovane povedali, že chcete hodnotiť prípravu zákona z pohľadu pacienta. A poviem len tri príklady, pretože váš diskusný príspevok bol o tom, že je proti zákonu, proti prijatiu akéhokoľvek zákona v tomto zmysle. Ja sa teším, že ako pacienti, obaja, pretože mňa už to čaká, si sadneme na ambulanciu a potešíme sa, že tam nie je lekár prítomný preto, lebo predpisuje najdrahší liek, aký mu je dostupný, a za to chodí do zahraničia. Takisto podľa vášho návrhu sa teším, že ten monopol lekárenskej siete bude na hanbu sveta, bude musieť ponúknuť druhú najnižšiu cenu v Európe pre liek. A takisto sa teším, že tých štyristo pripomienok lobistov podľa mňa udrží naše zdravotníctvo v tom stave, aké bolo dvadsať rokov, ďalších dvadsať rokov. Nemáme čarovný prútik, ale tento zákon je za dvadsať rokov zásadný a je dobrý.
Bugár, Béla, podpredseda NR SR (2016-09-14):
Ako druhý, áno (povedané so smiechom), lebo pani poslankyňa už sa hlásila. Takže otváram všeobecnú rozpravu. Najprv vo všeobecnej rozprave vystúpi pani poslankyňa Shahzad, potom pán poslanec Mihál, navrhovateľ a spravodajca, a potom, samozrejme, písomne je prihlásená pani poslankyňa Jurinová. Nech sa páči, máte slovo.
Heger, Eduard, poslanec NR SR (2016-11-29):
Ale to chcem povedať, že buď som, ja takú odbornú reč som nemal, ale myslím, že sú tu poslanci, ktorí vedia povedať naozaj veľmi odbornú reč, ale nevidím, že by sa to tu naplnilo na to, na ich reč, na počúvanie teraz, áno, tak toto je človek, hovorí o celonárodných záujmoch, a preto tu budeme všetci alebo teda väčšina a vypočujeme si to, lebo toto má dopad na Slovensko. Takže ako ten argument, ktorý ste spomenuli, neviem, mne to tu úplne nesedí. To len úprimne vám opäť komunikujem na rovinu. Ďakujem.
J. Vaľová, poslankyňa: (2008-09-11):
Ďalej by som chcela povedať, aj keď musím zareagovať, pýtam sa, kto by dnes chcel pracovať, či je kvalifikovaný alebo nekvalifikovaný za menej, ako je minimálna mzda. To snáď nemyslíte vážne! Tá hrubá. Kde sú ešte odvody? To snáď nemyslíte, opoziční poslanci, vážne! Pretože dnešné životné náklady stúpajú a táto vláda je na rozdiel od pravicovej vlády sociálna. Má to v programe. Má to vo svojom vládnom programe. Čiže myslím si, že znesieme to, že nás kritizujete, ale myslím si, že občania túto kritiku neberú vážne, pretože vidia, že táto vláda robí dobré sociálne kroky, o čom svedčí aj to, že táto vláda u občanov má opodstatnenie aj v percentách. A dotknem sa sociálnych podnikov. Nikto nehovorí, že tí manažéri budú robiť od rána do večera, ale tí manažéri sú ľudia, ktorí sú nazmluvnení na určitú dobu v sociálnych podnikoch a povedzme si, snáď nemyslíte vážne, že človek, ktorý sa bude starať o 96-miliónový podnik, bude mať minimálnu mzdu? No tak neviem si predstaviť, ale potom by sme dali minimálnu mzdu vo všetkých podnikoch všetkým podnikateľom, ak by si to takto pani predrečníčka predstavovala, pretože ja si myslím, že každý za svoj výkon si zaslúži od... (Vystúpenie prerušené časomierou.)
Kuffa, Štefan, poslanec NR SR (2021-11-04):
Pán Šíbl, ja vám to musím aj tak zopakovať. Prepáčte, keď budem osobný, ale tu sa nedá byť neosobný, ako proti človeku nechcem, ale proste vy ste vysokoškolský pedagóg. Panebože, veď to je aká hanba?! Akí absolventi z vašej školy vychádzajú? To je nejaké pseudovysoká škola alebo univerzita? Ja som si včera ešte myslel, že je to univerzita, ale ja to pochybujem, že je to univerzita, lebo to, čo ste tu odprezentovali, ten obsah, viete čo, to ani, to ani absolvent nejakej strednej školy, prosím vás pekne, to zo základnej školy. A keď vy sa pýtate tých študentov, že jaká je, jaká je tá mapa, akej farba je. A, prosím ťa pekne, prosím vás pekne, a podľa toho ich hodnotíte? No a to sú potom, na verejnosti vystupujú títo ľudia, to sú tí najväčší odborníci v ekológii. No, prepánajána, my tu vychovávame hlupákov! To nielenže 1,5 mld. vy sa chystáte rozkradnúť tuná cez mimovládky, ale my ešte aj cez ško... vy ešte aj cez školský systém tunelujete verejné zdroje. To sa nehanbíte?! Tu je aká úroveň vysokej školy, toto, čo ste tu odprezentovali?! Došli vám hárky a asi aj hlas, tak ste prestali čítať. Vy nás tu budete ešte ďalšie tri hodiny terorizovať vaším monológom. Prosím vás pekne, vy tu vytvárate v lese bariéry, aby do štátneho lesa ten hmyz neprešiel, to ste povedali. No tak ten chrobák si bude vyberať medzi štátnymi a neštátnymi stromami. Štátne stromy môže zožrať podľa vašej rétoriky, ktorú ste povedali, ale neštátne všetko obíde, lebo vy tam zrobíte bariéru, prosím vás pekne. Čo to vy tu tárate a klamete tuná v priamom prenose. Vy ste ochotný vzniesť aj to, že Paťo Linhart hodí vám do hlavy papier zhužvaný, lebo je za tým 1,5 mld. Keď nejde o nič, ide o peniaze. Idete rozkradnúť 1,5 mld. a oháňate sa tu životným prostredím! Nehanbíte sa pán Šíbl, to je... (Prerušenie vystúpenia časomerom.)
Mizík, Stanislav, poslanec NR SR (2020-12-08):
Ďakujem za slovo. Bolo to už povedané a ja to tiež poviem po svojom. Milan, tvoja pravdivá reč vyhnala poslancov OĽANO zo sály. Pod taktovkou veľkovezíra Mustafu Pročka ušli ako Turci od Viedne. Ďakujem ti.
Pročko, Jozef, poslanec NR SR (2020-11-04):
Milé kolegyne, milí kolegovia, len veľmi krátko. Chcem povedať, že teda chceme sa vymeniť s kolegom Čekovským v dvoch výboroch. Kolega Čekovský pôjde do SIS, kontrola SIS a ja pôjdem do výboru pre nezlučiteľnosť funkcií. Nie je to žiadna, nič za tým nehľadajte, jednoducho Kristián má dosť povinností v mediálnom výbore a ten SIS výbor je vlastne len taký naozaj kontrolný výbor, takže aby bolo času viacej pre jeho činnosť. Ja som súhlasil s tým a veľmi rád sa vymením, pôjdem do toho výboru. Takže ďakujem veľmi pekne a všetko dobré želám všetkým dobrým ľuďom. (Potlesk.)
Bugár, Béla, podpredseda NR SR (2016-09-08):
Rovnocenne pristupujem.
K. Tóthová, poslankyňa: (2007-02-06):
A myslím, že vaša pripomienka o tom, že ľudia o 4 dni po zabíjačke sa dozvedia výsledok a predtým by už mohli skonzumovať tepelne neopracované mäso, to je pre mňa úsmevné, pretože, myslím, tie 4 dni môže počkať každý. Ďakujem.
Viskupič, Jozef, poslanec NR SR (2013-06-18):
Ďakujem. K tejto téme ja som spomenul zámerne možno tému, ktorá z elektronizácie bola asi najviac medializovaná, alebo pod najväčším takým mediálnym dohľadom, alebo jedna z tých, bola to téma ústredného portálu verejnej správy. Bola urobená vizibilita, odhad za pôvodnej vlády bol 47 mil., potom po prebratí ministerstva a spustenia nejakých procesov bol odhadnutý ústredný portál na 16 miliónov. Je veľmi ťažké verejnosti laickej, odbornej vidieť do tých procesov, prečo za Počiatka to bolo 40, prečo za Mikloša 16. Výsledok je ten, že nemáme ústredný portál verejnej správy, ale táto debata už zbehla. Ja preto chcem fakt v dobrej viere veriť, že či už tento zákon, ktorý hovorí o zavádzaní iných masívnych systémov a digitalizácie registrov a možnej povinnosti obehu informácií pred tým, alebo aby neobiehal občan, alebo obiehali informácie, a bude sa tu čím ďalej viacej digitalizovať, čím ďalej budeme svedkami toho, že zo štátneho rozpočtu budeme platiť a súťažiť o obrovské informačné systémy, aby existoval reálny dohľadateľný mechanizmus, aby sme si vedeli urobiť názor na to, či daná funkcionalita za danú cenu je to efektívne a to správne orechové pre Slovenskú republiku a jej občanov. Takže chcem veriť, že ministerstvo pod vedením pána ministra Kažimíra toto bude mať na srdci. Ďakujem.
Zmajkovičová, Renáta, podpredsedníčka NR SR (2013-03-14):
Pán poslanec Přidal.
Martvoň, Anton, poslanec NR SR (2012-10-17):
Pán poslanec Beblavý, no v podstate ja by som si dovolil skonštatovať to vaše vystúpenie asi takým spôsobom, že dva odborné argumenty a potom asi desať argumentov typu politického pochválenia sa, aký ste perfektný, a poučovania. No takto, ja som človek, ktorý sa rád dá poučiť, ale viete, no vy tu spomínate generálneho riaditeľa vysokých škôl. Však v podstate on tú odmenu vrátil, keď bol ešte ministrom pán Jurzyca. Zároveň, poviem to takto, vy nás idete poučovať, koho máme odvolávať, koho máme nechávať, keď tam ten človek je povedzme už 15 rokov, ale doteraz napríklad vy ste nedokázali poučiť svoje vedenie vašej strany pri financovaní, aby vyvodil zodpovednosť voči tým ľuďom, čo spôsobili problémy alebo nedostatky vo financovaní vašej strany. Tak ako tak nás idete poučovať a vo vlastnom, vlastných radoch nedokážete dať dobré rady svojim nadriadeným. No tak skúste tak najskôr.
Suja, Miroslav, poslanec NR SR (2021-06-22):
Ďakujem za slovo, pán predseda. Áno, pán poslanec, veľmi správne si povedal, že svoju neschopnosť zakrývajú neustálym sa vracaním do minulosti. Nevedia, čo ľuďom povedať, čo sa teraz deje, tak stále niečo vytiahnu. A vraciate sa do minulosti, vážení kolegovia. Skúste s tým už prestať. Komu to pomáha? Viete, predkladať takýto zákon a tváriť sa, že eštebák Budaj je svätý, a sedí tu vedľa vás, tak to je pokrytectvo. Toto je pokrytectvo. A ísť s ním do vlády je pokrytectvo, vážení kolegovia, kolegyne. Tváriť sa, že Budaj, kotolník, neudával ľudí, ktorí potom neskončili na dlhé roky vo väzení, to je pokrytectvo, vážení kolegovia, nie predkladať tento zákon. Viete, v takejto podobe, ako je, nie je možné tento zákon podporiť. Ľuďu... ľudí trápia oveľa väčšie problémy, oveľa väčšie problémy, ako tu, že strácame čas takýmto návrhom zákona. Viete, niektorí z vás sa tu vyjadrili a pán poslanec predo mnou to veľmi dobre povedal, na koho reagujem, že kolektívna vina ako im ublížila. Ale vôbec vám nevadí znova použiť tú kolektívnu vinu, hlavné je, že ubližujete iným. Vy ste tu sami povedali, kolektívna vina mne ublížila, nemohol som študovať alebo nebola by som sa narodila, môj otec bol preč. Ale vy sami používate kolektívnu vinu a ešte si zatlieskate, kolegovia, kolegyne, na tú kolektívnu vinu, ktorú v jednej vete odsudzujete a v druhej ju páchate. Spomenul ste tu generála Lučanského. Viete, čo by vám malo vadiť? Že sa stratili tie záznamy z tej kamery a že je tam výpadok nejakého času a že to nebolo zlyhanie systému. A potom vy tu môžte hovoriť o samovražde, keď nájdete záznam tohto systému, že sa nájde, alebo obnovíte tento systém, že prečo nám chýba určitý čas. Tak potom môžte hovoriť, sa niekto zasamovraždil, kolegovia, kolegyne, ale dovtedy, kým vám bude chýbať tento kamerový záznam alebo táto časť, tak, prosím vás, nespomínajte generá... (Prerušenie vystúpenia časomerom.)
Hrušovský, Pavol, predseda NR SR (2011-10-18):
Hlasujeme, páni poslanci, o návrhu prerokovať zákon v druhom čítaní. (Hlasovanie.) 148 prítomných, 79 za, 2 proti, 67 sa zdržalo. Návrh sme schválili. Prosím ďalší návrh.
Mazurek, Milan, poslanec NR SR (2022-03-16):
Pán poslanec, povedzme to nahlas. Dnes už ľudia na Slovensku a predovšetkým tie najzraniteľnejšie skupiny, to znamená dôchodcovia a rodiny, slobodné matky s deťmi a tak ďalej už nemajú za čo vo svojich domoch a bytoch kúriť. Situácia je tragická. Zhoršuje sa zo dňa na deň. Ceny na burzách lietajú hore-dole. Veci sú nepredvídateľné. A keď má vláda pristúpiť k systematickým a rozumným riešeniam, upokojiť situáciu a hľadať cestu v prospech občanov Slovenskej republiky, to znamená, aby platili čo najmenej, aby sa ich to zdražovanie dotklo čo najmenej, aby ceny komodít, ceny potravín, ceny plynu, ceny energií išli v normálnych príčetných rozmedziach, tak vláda verejne vedie kampaň za okamžité odstrihnutie sa od ruského plynu a ropy. Takú nehoráznosť, šialenosť nikto nevidel! A toto pseudoriešenie, ktoré tu dali, ktoré aj jednota dôchodcov jednoznačne okomentovala, že je nehoráznosťou, vôbec nepredstavuje niečo, čím by vláda mohla ľuďom pomôcť. To, že im vyplatí polovicu trinásteho dôchodku predčasne, teda toho, čo oni nazývajú 13. dôchodok, to je absolútny výsmech do tváre. Predsa tí dôchodcovia, tí ľudia, tí ľudia, ktorí na Slovensku trpia, ktorí si nemôžu dovoliť, lebo nemajú poslanecké platy, ministerské platy, ľudia, ktorí si nemôžu dovoliť už dnes kúriť pri tom neskutočnom náraste cien energií, im nepomôže to, že im dáte sumu, ktorú by tak či tak dostali, o čosi skôr, keď tie zdražovania budú naďalej pokračovať. Vláda sa k tomu musí postaviť systematicky. Lenže my od vlády vidíme presný opak. Je tu istá forma krízy. Gigantická finančná kríza a vláda robí všetko pre to, aby tú krízu znásobila, aby tie dopady zhoršila, aby ľudia trpeli čo najviac a ešte potom verejne v televízii ústami ministra financií sa dozvedia, že ľudia máte smolu, pretože Vladimír Putin vám z peňaženiek ukradol peniaze, ktoré on vraj tak ochotne chcel ľuďom dať. Je to absolútna katastrofa a aby občania Slovenskej republiky vedeli, ešte aj teraz sa tu z tej tragickej situácie poslanci vysmievajú.
Ďuriš Nicholsonová, Lucia, podpredsedníčka NR SR (2018-06-21):
Ďakujem pekne, pani ministerka. Prepáčte, pani poslankyňa, ale vypršal čas určený na Hodinu otázok. Vážené panie poslankyne, vážení páni poslanci, nasledujú teraz body Písomné odpovede na interpelácie a Interpelácie. K bodu rokovania Písomné odpovede na interpelácie a Interpelácie z 21. júna 2018. Na tých bodoch budú v súlade s novelizáciou rokovacieho poriadku § 130 ods. 7, na interpeláciách musí byť prítomná najmenej jedna tretina členov vlády, to je najmenej päť členov vlády. Dnes tu budú prítomní títo členovia vlády: Pán podpredseda Raši, pani ministerka Laššáková, pani ministerka Lubyová, pani ministerka Kalavská a pán minister Gajdoš. Otváram teraz bod Písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 23. mája 2018 . Máte to v tlači 979. Z dôvodu prehľadnosti poprosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 979 nachádza a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Dovoľte mi otvoriť rozpravu. Písomne sa do rozpravy neprihlásil nikto. Otváram možnosť prihlásiť sa ústne, končím možnosť prihlásiť sa do rozpravy a týmto pádom vyhlasujem rozpravu aj za skončenú, keďže sa neprihlásil nikto a zároveň prerušujem rokovanie o tomto bode programu. Teraz otváram bod Interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej vám chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. K predneseniu interpelácie sa písomne prihlásili títo poslanci: pán poslanec Mazurek, pán poslanec Žarnay a pán poslanec Beluský. Nech sa páči, pán poslanec Mazurek.
Blanár, Juraj, podpredseda NR SR (2022-06-21):
Pán poslanec Ďurica s faktickou poznámkou.
P. Paška, predseda.: (2008-01-31):
A teraz vás poprosím, aby ste uviedli návrh na voľbu členov Rozhlasovej rady .
Šuca, Peter, poslanec NR SR (2017-12-06):
Ďakujem pekne za slovo, vážený pán predsedajúci. Prosím vás, aby ste dali hlasovať o predmetnom návrhu uznesenia.
Žitňanská, Jana, poslankyňa NR SR (2023-03-30):
Ďakujem veľmi pekne. Ja len na upresnenie, zajtra teda ukončujeme schôdzu hlasovaním o jedenástej alebo sa pokračuje aj po hlasovaní až do štrnástej hodiny?
Bugár, Béla, poslanec NR SR (2014-10-31):
Ďakujem za slovo. Pán kolega, v priamom prenose ste sa priznali k porušeniu zákona. Musím povedať, že ste vzorom pre obyčajných ľudí. Len tak ďalej. Hovoríte a máte plné ústa demokracie, kritizovali ste napríklad možnosť, že Orbán tu by mal na Slovensku nejaké bilbordy. Pán kolega, však vy ste mali bilbordy, dokonca len v jednom jazyku, na území Maďarskej republiky. Nik iný, len vy. Takže prosím vás, tak sa zamyslite. Hovoríte o reálnej väzbe. No, áno, ale reálna väzba je napríklad, keď niekto pracuje v zahraničí, keď tam študuje, má rodinné zväzky a tak ďalej a tak ďalej, to vaše návrhy a váš návrh, o ktorom ste tu rečnili 24 minút, vôbec nerieši. A musím vám povedať, že ak používate slovo extrémista a extrémizmus a smerom na MOST – HÍD, tak vám musím povedať, že vy ste extrémista. Vy ste ten, kvôli ktorému napríklad vládny návrh zákona, ktorý za vlády Ivety Radičovej by riešil tento problém, kvôli vám neprešiel. Chýbalo pár hlasov, a vy ste za to nehlasovali. Ak už hovoríme o bezpečnostnom riziku, pán kolega, vy ste sám bezpečnostným rizikom. Kvôli vám o dva roky skôr vládne SMER. Toto je vaša úloha.
Jahnátek, Ľubomír, poslanec NR SR (2012-04-04):
Sľubujem. (Potlesk.)
Sulík, Richard, predseda NR SR (2011-09-13):
Prosím, hlasujte teraz. (Hlasovanie.) Prítomných 150 poslancov, hlasoval 1 za, 60 proti, 88 sa zdržalo, 1 nehlasoval. Tento bod spoločnej správy nebol schválený.
Danko, Andrej, predseda NR SR (2019-09-06):
Ďakujem. Prosím, zaujmite svoje miesta v rokovacej sále a zároveň vám želám ako novým kolegom veľa úspechov v práci Národnej rady. Pristúpime k prerokovaniu návrhu na zmeny v zložení výborov Národnej rady Slovenskej republiky a stálych delegácií Národnej rady. Návrh máte rozdaný ako tlač 1659. (Rokovanie o návrhu na zmeny v zložení výborov Národnej rady Slovenskej republiky a stálych delegácií Národnej rady Slovenskej republiky , tlač 1659.) Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Pristúpime k hlasovaniu o návrhu uznesenia k návrhu na zmeny v zložení výborov a stálych delegácií, ako je to uvedené v tlači 1659. Prosím, prezentujme sa a hlasujme. (Hlasovanie.) Prítomných 129 poslancov, za 126, zdržali sa 3. Konštatujem, že Národná rada navrhované uznesenie schválila. Vážené panie poslankyne, vážení páni poslanci, ďakujem za účasť a vyhlasujem 47. schôdzu za skončenú. O 10.15 otvorím rokovanie 48. schôdze, ktorú som zvolal na žiadosť skupiny poslancov. Ďakujem. (Rokovanie 47. schôdze NR SR sa skončilo o 10.02 hodine.) (Po skončení rokovania 47. schôdze NR SR a po prestávke sa začalo rokovanie 48. schôdze NR SR.)
Grendel, Gábor, podpredseda NR SR (2022-06-22):
S reakciou na faktické poznámky ešte pán poslanec Vetrák.
Blanár, Juraj, podpredseda NR SR (2020-12-03):
Ďakujem. Na vaše vystúpenie dve faktické poznámky. Pán poslanec Dostál, nech sa páči.
Marcinčin, Radovan, poslanec NR SR (2020-11-26):
Ďakujem. Vážený pán predsedajúci, vážené kolegyne, kolegovia, dovoľte mi stručne odôvodniť pozmeňujúci a doplňujúci návrh. Jeho cieľom je rozšíriť výnimku vo vzťahu k splneniu a k preukazovaniu podmienky na poskytnutie dotácie zo štátneho rozpočtu, že voči žiadateľovi o dotáciu nie je vedený výkon rozhodnutia na všetky štátne podniky. Totiž podľa § 8a ods. 1 prvá veta zákona č. 523/2004 Z. z. o rozpočtových pravidlách verejnej správy platí, že z výdavkov štátneho rozpočtu možno v súlade so zákonom o štátnom rozpočte na príslušný rozpočtový rok poskytovať dotácie právnických osobám a fyzickým osobám. V § 8a ods. 4 toho istého zákona sú vymedzené podmienky poskytnutia dotácie žiadateľovi. Jednou podmienkou z viacerých je, že voči žiadateľovi nie je vedený výkon rozhodnutia. Žiadateľ preukazuje splnenie tejto podmienky podľa § 8a ods. 5 písm. c) predmetného zákona čestným vyhlásením, že voči nemu nie je vedený výkon rozhodnutia. V platnom znení ods. 6 druhá veta zákona sa upravuje, že na žiadateľa, ktorý je subjektom verejnej správy, sa ustanovenia ods. 4 písm. b) a c) a ods. 5 písm. b) a c) nevzťahujú. V predloženom pozmeňujúcom a doplňujúcom návrhu sa uvádza, že ustanovenia ods. 4 písm. c) a ods. 5 písm. c) sa nevzťahujú ani na žiadateľa, ktorým je štátny podnik, aj keď nie je subjektom verejnej správy. Má sa tým dosiahnuť to, že žiadateľ, ktorým je štátny podnik, nemusí spĺňať podmienku ustanovenia ods. 4 písm. c) a ods. 5 písm. c), t. j. že voči štátnemu podniku nie je vedený výkon rozhodnutia. Týmto sa zrovnoprávňujú subjekty, ktoré spravujú majetok štátu podľa osobitných predpisov so subjektmi, ktoré spravujú majetok štátu podľa zákona Národnej rady Slovenskej republiky č. 278/1993 Z. z. o správe majetku štátu v znení neskorších predpisov. Vážený pán predsedajúci, kolegyne, kolegovia, dovoľte mi, aby som prečítal pozmeňujúci a doplňujúci návrh poslanca Národnej rady Slovenskej republiky Radovana Marcinčina k vládnemu návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (číslo parlamentnej tlače 266). V čl. I sa za bod 4 vkladá nový bod 5, ktorý znie: 5. V § 8a ods. 6 sa za druhú vetu vkladá nová tretia veta, ktorá znie: „Ustanovenia odseku 4 písm. c) a odseku 5 písm. c) sa nevzťahujú ani na žiadateľa, ktorým je štátny podnik, aj keď nie je subjektom verejnej správy.“ Nasledujúce body sa primerane prečíslujú. Ďakujem za podporu návrhu.
Žiga, Peter, podpredseda NR SR (2024-10-23):
Prosím, prezentujme sa a hlasujme. (Hlasovanie.) 138 prítomných, 87 za, 51 sa zdržalo. Konštatujem, že sme tento návrh schválili. Budeme pokračovať hlasovaním o bode 101 schváleného programu, ktorým je prvé čítanie o vládnom návrhu zákona o regulácii vesmírnych aktivít, tlač 506. Spravodajcom je opäť pán poslanec Justín Sedlák, ktorého prosím, aby hlasovanie uviedol. (Hlasovanie o vládnom návrhu zákona o regulácii vesmírnych aktivít a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 506.)
Bugár, Béla, podpredseda NR SR (2018-05-16):
Na vystúpenie pána poslanca s faktickou poznámkou ako jediný pán poslanec Heger. Nech sa páči.
Danko, Andrej, predseda NR SR (2018-11-27):
Pani poslankyňa Antošová.
P. Hrušovský, podpredseda NR SR: (2001-12-04):
(Hlasovanie.) Prítomných je 104 poslancov, za 94, proti 1, zdržalo sa 7, nehlasovali 2. Návrh sme schválili. Pristúpime k tretiemu čítaniu. Otváram rozpravu o tomto bode programu. Pýtam sa vás páni poslanci, či sa chce niekto prihlásiť do rozpravy a využiť podľa § 85 zákona o rokovacom poriadku možnosť vystúpiť a podať pozmeňujúce návrhy v rámci tretieho čítania. Pán poslanec Baco. Nie je to tak. Preto vyhlasujem rozpravu o tomto bode programu za skončenú. Pristúpime k hlasovaniu o návrhu zákona ako o celku. Pán spoločný spravodajca, s odporúčaním gestorského výboru návrh zákona schváliť. M. Benkovský, poslanec: Schváliť.
Paška, Pavol, predseda NR SR (2013-02-06):
Pán poslanec Fecko.
Glváč, Martin, podpredseda NR SR (2018-12-06):
Ďakujem. Prosím, pán predseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od Mikuláša Krajkoviča a znie: „Vážený pán predseda vlády, v súvislosti s udalosťami v Kerčskom zálive výrazne stúplo napätie medzi Ukrajinou a Ruskom. Eskalácia tohto napätia môže viesť k vojenským akciám medzi oboma krajinami. Ako je Slovenská republika pripravená na možný konflikt? Mám tým na mysli zvládnutie vlny utečencov, ozbrojených skupín, ale aj možné odstavenie dodávok surovín z Ukrajiny.“ Nech sa páči, pán premiér.
Kollár, Boris, predseda NR SR (2022-09-23):
Ďakujem. Na pána poslanca evidujem šesť faktických poznámok. Pani poslankyňa Pleštinská, Mičovský, Dobeš, Pročko, Kočiš, Fecko. Takže nech sa páči, pani poslankyňa, máte slovo.
Hort, Milan, podpredseda NR SR (2011-02-03):
Vážené panie poslankyne, vážení páni poslanci, prajem príjemné popoludnie. Keďže je štvrtok, začiatok rokovania popoludní je vyhradený pre hodinu otázok, ktorú týmto otváram. Poslanci písomne predložili do včera do 12.00 hodiny 24 otázok na predsedníčku vlády a na členov vlády 31 otázok. Overovatelia schôdze vyžrebovali ich poradie. Na úvod upozorňujem, že na otázky poslancov, ktorí nie sú prítomní v rokovacej sále sa neodpovedá. Panie poslankyne, páni poslanci, predsedníčka vlády pani Iveta Radičová sa z rokovania o tomto bode programu ospravedlnila, z dôvodu zahraničnej pracovnej cesty v Bruseli. Svojím zastupovaním poverila podpredsedu vlády Ivana Mikloša, ktorého týmto vítam na rokovaní Národnej rady na hodine otázok, rovnako aj ostatných členov vlády a prosím ho, aby oboznámil, kto z členov vlády bude odpovedať na otázky za neprítomných členov vlády. Pán podpredseda, nech sa páči.
P. Farkas, poslanec: (2002-05-14):
I. Presperín, podpredseda NR SR: Hlasujte, prosím. Hlasujeme. (Hlasovanie.) Prítomných je 102 poslancov, za 77, proti 4, zdržalo sa 20, nehlasoval 1. Konštatujem, že Národná rada sa uzniesla, že tento vládny návrh zákona prerokuje v druhom čítaní. Ďalej prosím.
Paška, Pavol, predseda NR SR (2013-09-13):
(Hlasovanie.) 137 prítomných, 78 za, 59 sa zdržalo. Tieto body sme schválili.
P. Paška, predseda NR SR: (2008-04-10):
Ďalší v rozprave je pán poslanec Dubravay.
T. Cabaj, podpredseda NR SR: (2010-03-10):
Je 10.56 hodín, prerušujem rokovanie. O 11.00 hodine budeme hlasovať. Chcem zároveň aj informovať, panie poslankyne, poslanci, že potom ďalšie hlasovanie bude pravdepodobne o 17.00 hodine. Máme tam navyše ešte aj tajné hlasovanie, ktoré nám včera zostalo, Radu Slovenského pozemkového fondu sme nedovolili, to znamená, opakovaná voľba bude za účasti troch kandidátov, ktorí neboli zvolení, a budeme voliť dvoch. No a zároveň máme popoludní interpelácie a odpovede na interpelácie za účasti členov vlády. Na popoludňajšom rokovaní bude prítomná vláda, aby tieto body mohli prebehnúť. Prerušujem rokovanie do 11.00 hodiny. (Prestávka.) (Po prestávke.)
Krúpa, Juraj, poslanec NR SR (2021-12-01):
Ďakujem. Nedá mi nereagovať na tie klamstvá a konšpirácie, ktoré boli vznesené tu v pléne. Áno, samozrejme, ste to vy ten konšpirátor a tá bábka toho východu, pretože jak si tak vy vysvetľujete tie aktivity Bieloruska, že to je legitímne právo sa takýmto spôsobom brániť proti nátlaku Európskej únie. Bububu. A ale to je, vy ste sa v podstate, vaša politická kariéra bola vybudovaná na strachu z migrantov. Teraz je to v poriadku. Lebo Bielorusko to môže, takže toto je v poriadku. Ale to, že Bielorusko je absolútne v područí Ruska, to vám absolútne nedochádza, že? Že? To vám vôbec nedochádza. Nie. A tak odkiaľ prichádzajú tí migranti do toho Bieloruska? Kade? No asi musia chodiť aj cez Rusko, že áno? Takže to vám asi tiež nedochádza. Toto sú všetky tie bludy, ktoré tu skúšate a vidíme a vieme veľmi dobre, že okrem iného, že toto slúži aj tzv. vojenskému účelu, aby sa skúšal krízový manažment a nejaké slabosti východnej hranice Aliancie, samozrejme, vám to nič nehovorí, vy tomu nič nerozumiete, ale ja vám to vysvetľujem. Takže tu je tá jedna hrozba. Ďalšia vec je, že to je súčasť hybridného útoku, hybridného útoku na destabilizáciu politických pomerov nielen v krajinách susediacich s Bieloruskom, ale aj v Európskej únii, pretože to vytvára určité tlaky a rozpory a tí, tí, ktorí tieto rozpory podporujú, sú presne tí, ktorí robia pre tú východnú mocnosť a robia im tú predvoj. Tá piata kolóna a to ste vy, pán Kotleba, a celá vaša suita a vieme to veľmi dobre. A hanbite sa! My sme západní Slovania, my patríme na západ a nie na východ. (Potlesk.)
P. Hrušovský, predseda NR SR: (2004-12-15):
M. Cagala, poslanec: Troška som nepochopil slová pána kolegu Malchárka, ktorý hovoril, že je problém a bude problém ešte raz aj zahraničných podnikateľov, aj domácich podnikateľov. Isto, tento stav, ktorý momentálne je, znechutí v mnohom podnikaní, vzniknú tu ďalší nezamestnaní ľudia z toho titulu, že niekde, kde sa nenaplní rozpočet obce a mesta, sa zvýšia dane neúmernou sumou. Preto si myslím, že treba prijať tento návrh. Viem, že dátum nie je dobrý, účinnosť môže potom platiť od 1. 1. 2006, ale zákon prijmime. Ďakujem pekne.